नितीन थोरात

नितीन थोरात हे मराठी लेखक असून त्यांच्या सूर्याची सावली या कादंबरीला राज्यशासनाचा श्री.ना.पेंडसे पुरस्कार मिळाला आहे.

 जन्म 

नितीन थोरात यांचा जन्म ७ मार्च १९८४ रोजी पुणे जिल्ह्यातील पिंपळगाव या गावी झाला. 

 शिक्षण 
नितीन थोरात यांनी गावाकडेच आपले दहावीपर्यंतचे शिक्षण पुर्ण केले. त्यानंतर त्यांनी पुण्यातल्या सर परशुरामभाऊ महाविद्यालयातून अर्थशास्त्र विषयात पदवी घेतली. लेखनाची आवड असल्यानं त्यांनी पत्रकारितेची पदविका आणि मास कम्युनिकेशनची पदवी घेतली.

 कारकीर्द 

 पत्रकारिता 
पत्रकारितेची पदवी मिळवल्यानंतर थोरात यांनी पुढारी, लोकमत आणि सकाळ या नामांकित मराठी वृत्तपत्रांमध्ये तीन वर्षे उपसंपादक म्हणून काम पाहिलं.  इ-सकाळ ला नितीन थोरात यांचे अनेक लेख प्रसिद्ध झाले आहेत.

 पुस्तके 
२०१५ मध्ये नितीन थोरात यांनी सूर्याची सावली ही कादंबरी लिहिली. त्यांच्या या पहिल्याच कादंबरीला राज्यशासनाचा श्री.ना.पेंडसे पुरस्कार मिळाला. त्यानंतर थोरात यांनी नोकरी सोडून पुर्ण वेळ लेखन करण्याचा निर्णय घेतला.

 कादंबऱ्या 
थोरात यांनी आजवर शंभू, साधू, कोप, सूर्याची सावली, खंडोबा, अंबालक्ष्मी, सोंग, पुढचं सोंग, पेटलेलं मोरपीस, पेटलेलं मोरपीस भाग २, ई. कादंबऱ्या लिहिल्या आहेत.

 कथासंग्रह 
नितीन थोरात यांचे खुशबू आणि कल्पी हे कथासंग्रह उपलब्ध आहेत.

सोंग, पुढचं सोंग, पेटलेलं मोरपीस, पेटलेलं मोरपीस भाग २, पेटलेलं मोरपीस भाग ३, मरडेल, गण्या लव्ह कॅरोलिना या त्यांच्या कादंबऱ्या ध्वनिमुद्रित  स्वरूपात आहेत. तसेच थोरात यांच्या पेटलेलं मोरपीस या कादंबरीचा इंग्रजी अनुवाद करण्यात आला आहे.

 संदर्भ 

वर्ग:मराठी लेखक
वर्ग:पुरुष चरित्रलेख